REGOLAMENT TAL-KUMMISSJONI (KE) Nru 1046/2007
tal-11 ta’ Settembru 2007
li jemenda r-Regolament (KE) Nru 712/2007 fir-rigward tal-kwantitajiet koperti mis-sejħa permanenti għall-bejgħ mill-ġdid fis-suq Komunitarju taċ-ċereali miżmuma mill-aġenziji ta’ intervent ta’ l-Istati Membri
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1784/2003 tad-29 ta’ Settembru 2003 dwar l-organizzazzjoni komuni tas-suq fiċ-ċereali (1), u partikolarment l-Artikolu 6 tiegħu,
Billi:
(1)
Ir-Regolament tal-Kummissjoni (KE) Nru 712/2007 (2) fetaħ sejħiet permanenti għall-bejgħ mill-ġdid fis-suq Komunitarju taċ-ċereali miżmuma mill-aġenziji ta’ intervent ta’ l-Istati Membri. L-imsemmi Regolament jirreferi, fl-Anness I tiegħu, għal 29 244 tunnellata qamħ komuni, miżmumin mill-aġenzija ta’ intervent Ungeriża.
(2)
Fil-kuntest tal-komunikazzjoni li ssir darba fil-ġimgħa skond l-Artikolu 11(a) tar-Regolament tal-Kummissjoni (KE) Nru 824/2000 tad-19 ta’ April 2000 li jistabbilixxi l-proċeduri għall-pussess ta’ ċereali mill-aġenziji ta’ l-intervent u li jippreskrivi l-metodi ta’ l-analiżi sabiex jistabbilixxu l-kwalità fiċ-ċereali (3), l-awtoritajiet Ungeriżi nnotifikaw 742 tunnellata f’telf ta’ qamħ komuni.
(3)
Ir-Regolament tal-Kummissjoni (KE) Nru 1539/2006 tat-13 ta’ Ottubru 2006 li jadotta pjan għall-allokazzjoni tar-riżorsi ta’ l-Istati Membri li għandhom jitħallsu mill-baġit tas-sena 2007, għall-provvista ta’ l-ikel mill-ħażniet ta’ l-intervent għall-benefiċċju tal-persuni l-aktar fil-bżonn fil-Komunità (4), jiddetermina fost oħrajn, il-kwantità, għal kull tip ta’ prodott, li għandha tiġi rtirata mill-ħażniet ta’ l-intervent, miżmuma mill-aġenziji ta’ l-intervent. Fost dawn il-kwantitajiet, jissemmew, fil-punt 10 ta’ l-Anness III tar-Regolament (KE) Nru 1539/2006, fl-għamla ta’ trasferimenti intra-Komunitarji awtorizzati, 3 610 tunnellata qamħ komuni, miżmumin mill-aġenziji ta’ l-intervent Ungeriżi, biex jintbagħtu s-Slovenja. Biex l-awtoritajiet Ungeriżi jkunu jistgħu jorganizzaw it-trasferiment totali, jeħtiġilhom jirkupraw il-kwantità totali ta’ 1 000 tunnellata qamħ komuni, li bħalissa huma inklużi fis-sejħa koperta bir-Regolament (KE) Nru 712/2007.
(4)
Jeħtieġ għalhekk li r-Regolament (KE) Nru 712/2007 jiġi emendat f’dan is-sens.
(5)
Il-miżuri pprovduti f’dan ir-Regolament huma skond l-opinjoni tal-Kumitat għall-Ġestjoni taċ-Ċereali,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 712/2007 għandu jiġi sostitwit bit-test li jinsab fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 11 ta’ Settembru 2007.